CELEX: 32019R0334
Language: fi
Date: 2018-12-19 00:00:00
Title: Komission delegoitu asetus (EU) 2019/334, annettu 19 päivänä joulukuuta 2018, delegoidun asetuksen (EU) 2015/2446 muuttamisesta saapumisen yleisilmoitusten ja lähtöä edeltävien ilmoitusten määräaikojen osalta Ison-Britannian ja Pohjois-Irlannin yhdistyneestä kuningaskunnasta, Kanaalisaarilta ja Mansaarelta saapuvissa merikuljetuksissa sekä Ison-Britannian ja Pohjois-Irlannin yhdistyneeseen kuningaskuntaan, Kanaalisaariin ja Mansaareen suuntautuvissa merikuljetuksissa

28.2.2019   
               
               
                  FI
               
               
                  Euroopan unionin virallinen lehti
               
               
                  L 60/1
               
            
         KOMISSION DELEGOITU ASETUS (EU) 2019/334,
         annettu 19 päivänä joulukuuta 2018,
         delegoidun asetuksen (EU) 2015/2446 muuttamisesta saapumisen yleisilmoitusten ja lähtöä edeltävien ilmoitusten määräaikojen osalta Ison-Britannian ja Pohjois-Irlannin yhdistyneestä kuningaskunnasta, Kanaalisaarilta ja Mansaarelta saapuvissa merikuljetuksissa sekä Ison-Britannian ja Pohjois-Irlannin yhdistyneeseen kuningaskuntaan, Kanaalisaariin ja Mansaareen suuntautuvissa merikuljetuksissa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 131 artiklan b alakohdan ja 265 artiklan a alakohdan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (2)
                  
                  
                     Jos Yhdistyneestä kuningaskunnasta on tullut kolmas maa ilman erosopimuksen tekemistä, Yhdistyneestä kuningaskunnasta unionin tullialueelle saapuviin tavaroihin sovelletaan velvoitetta antaa saapumisen yleisilmoitus ja unionin tullialueelta Yhdistyneeseen kuningaskuntaan vietäviin tavaroihin sovelletaan velvoitetta antaa lähtöä edeltävä ilmoitus. Kyseiset ilmoitukset on annettava määräajassa, joka on riittävän pitkä, jotta jäsenvaltioiden tulliviranomaiset voivat tehdä asianmukaisen vaarattomuutta ja turvallisuutta koskevan riskianalyysin ennen tavaroiden saapumista ja ennen tavaroiden lähtöä aiheuttamatta merkittäviä häiriöitä talouden toimijoiden logistiikkavirtoihin ja prosesseihin.
                  
               
                     (3)
                  
                  
                     Komission delegoidussa asetuksessa (EU) 2015/2446 (2) vahvistetaan erityiset määräajat saapumisen yleisilmoitusten ja lähtöä edeltävien ilmoitusten antamiselle unionin tullialueen ja minkä tahansa Pohjanmeren sataman välisessä rahtiliikenteessä. Kun Yhdistyneestä kuningaskunnasta on tullut kolmas maa, samoja määräaikoja olisi sovellettava tavaroihin, jotka kuljetetaan meritse sellaisiin Yhdistyneen kuningaskunnan satamiin tai sellaisista Yhdistyneen kuningaskunnan satamista, jotka eivät sijaitse Pohjanmerellä. Sen vuoksi Pohjanmeren satamia koskevia määräaikoja olisi sovellettava kaikkiin Ison-Britannian ja Pohjois-Irlannin yhdistyneen kuningaskunnan, Kanaalisaarten ja Mansaaren satamiin.
                  
               
                     (4)
                  
                  
                     Tämän asetuksen olisi tultava voimaan kiireellisesti, ja sitä olisi sovellettava sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, jollei Yhdistyneen kuningaskunnan kanssa tehty erosopimus ole tullut voimaan kyseiseen päivään mennessä,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2015/2446 seuraavasti:
            
                        (1)
                     
                     
                        Lisätään 105 artiklan c alakohtaan alakohta seuraavasti:
                        
                                    ”vi)
                                 
                                 
                                    kaikki Ison-Britannian ja Pohjois-Irlannin yhdistyneen kuningaskunnan sekä Kanaalisaarten ja Mansaaren satamat;”.
                                 
                              
                  
                        (2)
                     
                     
                        Korvataan 244 artiklan 1 kohdan a alakohdan ii alakohta seuraavasti:
                        
                                    ”ii)
                                 
                                 
                                    kun kyseessä on konttirahti unionin tullialueen sekä Grönlannin, Färsaarten, Islannin tai Itämerellä, Pohjanmerellä, Mustallamerellä tai Välimerellä sijaitsevan sataman taikka minkä tahansa Marokon, Ison-Britannian ja Pohjois-Irlannin yhdistyneen kuningaskunnan, Kanaalisaarten tai Mansaarten sataman välillä, viimeistään kaksi tuntia ennen lähtöä unionin tullialueella sijaitsevasta satamasta;”.
                                 
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan sitä päivää seuraavasta päivästä, jona Euroopan unionista tehdyn sopimuksen 50 artiklan 3 kohdan nojalla perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa.
            Tätä asetusta ei kuitenkaan sovelleta, jos Yhdistyneen kuningaskunnan kanssa tehty Euroopan unionista tehdyn sopimuksen 50 artiklan 2 kohdan mukainen erosopimus on tullut voimaan kyseiseen päivään mennessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 269, 10.10.2013, s. 1.
         
            (2)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).